എന്.ജി.ഒ.എ പ്രതിഷേധ കൂട്ടായ്മ ബേപ്പൂര്: സര്ക്കാര് ജീവനക്കാരെയും, അദ്ധ്യാപകരെയും പ്രതികൂലമായി ബാധിക്കുന്ന ശമ്ബള കമ്മിഷനിലെ ശുപാര്ശകള് തള്ളിക്കളയണമെന്നാവശ്യപ്പെട്ട് എന്.ജി.ഒ. അസോസിയേഷന് മീഞ്ചന്ത ബ്രാഞ്ച് കമ്മിറ്റി മാത്തോട്ടം വനശ്രീ ഫോറസ്റ്റ് കോംപ്ലക്സില് പ്രതിഷേധ കൂട്ടായ്മ നടത്തി. സംസ്ഥാന സെക്രട്ടറിയേറ്റ് അംഗം ടി.ഹരിദാസന് ഉദ്ഘാടനം ചെയ്തു.ബ്രാഞ്ച് ട്രഷറര് കെ.എ. സദാശിവന് അദ്ധ്യക്ഷനായി. ജില്ലാ സെക്രട്ടറി പ്രേംനാഥ് മംഗലശ്ശേരി മുഖ്യ പ്രഭാഷണം നടത്തി. സംസ്ഥാന കമ്മിറ്റി അംഗം മധു രാമനാട്ടുകര, നേതാക്കളായ കെ.വി.ബാലകൃഷ്ണന്, വി.ശ്രീജയന് , കെ.ജോതിഷ്കുമാര് തുടങ്ങിയവര് സംസാരിച്ചു.